http___m.adriatic.hr_hr_vodic_istra-rivijera-fazana_ri-62_1.xml
1.1 2.1 3.1 3.2 4.1 5.1 5.2
Apartments - Fažana, Croatia Apartments – Riviera Fažana, Croatia If you are looking for affordable accommodation in Istria, don't miss our offer of apartments in small picturesque towns of Fažana Riviera. We made a selection of pet friendly apartments on the Fažana Riviera for those guests who want to take their pet with. Apart from beautiful beaches and historic heritage that dates back to Roman times, small towns of this riviera are also famous for their fishing tradition and original olive oil production that make them an ideal destination for all lovers of good food. Don't miss two unique attractions nearby: Brijuni National Park, often called "paradise on earth" and Pula, a town with one of the best preserved Roman amphitheatres in the world. Learn more about Fažana Riviera
1.1 1.2 2.1 3.1 3.2 3.3 3.4 3.5 4.1 5.1 5.2 5.3 6.1 6.2 6.3 7.1
Poluotok Istra na svom se jugozapadnom dijelu, nasuprot veličanstvenih otoka Brijuni, tisućama godina diči pitoresknim gradićima Rivijere Fažana. Rimska vila u Valbandonu, uličice naselja Peroj, šetnice i trgovi luke Fažana ljeti se pretvaraju u pozornice za ribarske fešte, folklorne smotre i modne revije nakita iz rimskog doba. Hrvatska i svijet prepoznali su ovaj dragulj jadranske obale 1983. godine, kada su Brijuni proglašeni nacionalnim parkom. Fažanski kanal bio je kroz povijest poprište bitaka različitih kultura koje su dio svoje baštine ostavile mjestima Rivijere Fažana. Uz arheološka nalazišta iz vremena slavnog Rimskog carstva, pa i starija, te srednjovjekovni šarm kojim zrače crkve sv. Stjepana i sv. Spiridona, posebna atrakcija naselja Peroj je stablo ladonje koje stoljećima krasi gradski trg. Svakog srpnja u Valbandonu posjetitelji mogu uživati u prezentaciji rimske povijesti Rivijere Fažana, začinjenoj gastronomskom ponudom s "rimskog menija" te se prepustiti kreativnoj strasti u radionicama rimskih mozaika i replika amfora ili kuharskom natjecanju pripremanja jela ispod "čripnje" – oble posude za pripremu jela na otvorenom ognjištu. Fažana je polazišna točka za otočje Brijuni, nacionalni park egzotične vegetacije, stanište istarskih goveda, ovaca, magaraca, koza, ali i drugih, "uvezenih" vrsta, koje se mogu vidjeti kako slobodno trče brijunskim proplancima. Srebrna, zelena i plava – boje ljuskica ribe sardele – postale su zaštitni znak grada Fažana. Duga ribarska tradicija ovog grada sardeli je posvetila Ribarsku akademiju, čiji polaznici u svibnju imaju priliku svladati vještinu soljenja ove plave ribe. Park sardela uz šetnicu na fažanskoj rivi okuplja osebujne umjetničke kreacije te organizira brojne fešte i ribarske večeri. Na Cesti sardela posjetitelji će imati priliku degustirati i naučiti pripremati slanu sardelu, pohanu sardelu, sardelu u marinadi... Istarska malvazija, proizvedena od autohtone istarske sorte vinove loze, može se kušati u vinskim podrumima Rivijere Fažana. Cesta maslinovog ulja omogućit će vam uživanje u "božjem eliksiru" koji su još rimski imperatori smatrali mjerilom savršenstva. Posjetiteljima Rivijere Fažana, osim prekrasnih plaža, na raspolaganju stoje i biciklističke staze, golf tereni, windsurfing škola, Nacionalni park Brijuni je "nadohvat ruke", a u neposrednoj blizini nalazi se i grad Pula s nezaobilaznim amfiteatrom Arenom.